INEFC Lleida: Mesures i accions per l'anul·lació de l'activitat presencial a causa de la pandèmia de coronavirus
Des de l'equip de coordinació del campus de Lleida de l'INEFC desitgem que la comunitat estigui en bon estat de salut i que tothom s'estigui adaptant a aquesta situació tan extraordinària.
El centre de Lleida segueix les consignes de Govern, de l'Organisme Autònom i les consignes que es van aprovant i tractant des de la Universitat de Lleida.
Tot això implica, a més, l'adaptació a les circumstàncies pròpies que tenim com a centre.
Durant el període de confinament al campus de Lleida, s'està treballant per poder mantenir, al màxim, el funcionament i les tasques que es fan normalment.
En la situació actual es procura atendre tant la docència, com la recerca i la gestió, que es desenvolupen habitualment al centre.
Per poder organitzar les tasques i les dinàmiques, s'estan fent reunions (via videoconferència) tant amb l'Organisme Autònom com amb la Universitat o altres institucions.
Dins del propi centre, reunions de coordinació amb responsables de la gestió diària: permanent de direccions (Barcelona-Lleida), l'Equip Directiu de centre, Junta Coordinadora de centre i altres comissions per projectes o temes concrets.
Dins de les principals accions podem resumir que s'ha fet un pla de neteja i desinfecció preventiva de tots els espais i s'ha desenvolupat un pla de manteniment de les instal·lacions i jardineria del campus.
Quant a la part d'administració, des del servei informàtic, s'ha facilitat la possibilitat de poder fer feina de teletreball a les àrees de Gestió Econòmica, Acadèmica i per a accions en diferents serveis com pot ser Biblioteca o Informàtica.
S'està treballant amb el pressupost que tenim, en la reordenació de despeses en funció de les directrius que ens arriben actualment.
L'equip docent està treballant en quatre grans àrees:
Davant d'aquesta situació, els diferents responsables de projectes, especialment des del projecte E-learning, s'està treballant amb els tècnics de suport informàtic, per poder implementar i formar el PDI en eines del campus virtual i d'altres que donin suport a la docència virtual.
La Sotsdirecció de Suport i Innovació, juntament amb el Projecte d'atenció a l'estudiant esta fent un seguiment de l'estudiantat (representats) i assessorament a mes de 100 estudiants que participen en programes de mobilitat outgoing, d'aquest curs i del proper; com dels i de les 5 estudiants incoming que continuen els seus estudis a Lleida.
D'altra banda, l'Escola de Formació de Tècnics Esportius està treballant en adaptar el cursos de formació de tècnics.
La Sotsdirecció d'Estudis i la Coordinació de Grau treballen de manera coordinada amb la UdL.
S'han fet accions per adaptar horaris per a les classes on-line sincròniques i també valorar canvis de calendaris.
El projecte de formació on-line coordina les propostes i els suggeriments per millorar la docència i tasques en línia.
El projecte de coordinació de pràctiques i els coordinadors de màsters estan fent un seguiment de l'estudiantat i els tutors i tutores per fer les adaptacions en funció de les consignes del Govern.
La Sotsdirecció de Recerca i l'Àrea de Difusió i Suport a la Recerca continuen dinamitzant aquest àmbit per via telemàtica.
S'han coordinat amb el centre de Barcelona i l'Oficina de Projectes per a la resolució del Programa intern de promoció de la recerca (PARINEFC), preveient l'adaptació a aquestes circumstàncies extraordinàries.
Amb la Unitat Administrativa de Recerca de Lleida, se segueix treballant en la resolució de possibles peticions per a publicacions d'articles i coordinant accions que afecten el programa de doctorat i els grups de recerca.
Les tasques de gestió de qualitat segueixen en contacte directe amb la UdL, amb tot el seguit de modificacions a la Memòria de grau i e seguiment dels canvis que estem duent a terme.
Des de la Coordinació de Professorat, l'esforç és per donar suport i fer el seguiment del treball que s'està desenvolupant en el campus virtual.
S'ha fet un sondeig en les diferents assignatures per conèixer les principals iniciatives que s'estan activant.
Fruit d'aquesta acció es disposa d'un primer informe de l'activitat acadèmica en el grau.
És importat remarcar que l'INEFC està en contacte permanent amb la UdL, seguint les pautes i les directrius que es van acordant en reunions en les quals participen diferents vicerectorats o caps d'estudis d'altres facultats o centres universitaris.
Mesures adoptades i actualitzades a 31 de març 2020
28/04/20 Aprovades en Junta d'Estudis i de Seguiment de la Qualitat en data 23 d'abril de 2020 els Annexos de les guies acadèmiques del curs 2019-2020, on s'adapta l'avaluació de les assignatures del segon semestre dels professors que així ho han sol·licitat, degut a la pandèmica del coronavirus.